PRITARTA

 Klaipėdos rajono savivaldybės

 administracijos direktoriaus 2020 m. liepos 1 d.

 įsakymu Nr. AV-1405

 PATVIRTINTA

 Gargždų muzikos mokyklos direktoriaus

 2020 m. rugsėjo 2 d. V-17

**GARGŽDŲ MUZIKOS MOKYKLOS**

**2020–2022 METŲ**

**STRATEGINIS PLANAS**

Gargždai

2020 m.

TURINYS

I. ĮVADAS.............................................................................................................................................................3

II. 2015–2019 METŲ STRATEGINIO PLANO GYVENDINIMAS...................................................................3

III. MOKYKLOS VEIKLOS STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖS REZULTATAI......................................................................................................................................................4

IV. VEIKLOS STRATEGIJA............................................................................................................................. 5

V. STRATEGIJOS ĮGYVENDINIMO PRIEMONIŲ PLANAS.........................................................................7

VI. MOKYKLOS VEIKLOS SITUACIJOS ANALIZĖ IR ĮSIVERTINIMAS...............................................................................7

VI. STRATEGIJOS ĮGYVENDINIMO PRIEMONIŲ PLANAS........................................................................9

**I. ĮVADAS**

 2020–2022 m. Gargždų muzikos mokyklos (toliau – mokykla) strateginį planą parengė 2019 m. lapkričio 5 d. direktoriaus įsakymu Nr. V-53 sudaryta strateginio planavimo darbo grupė. Grupės vadovė – Danutė Ruškytė, mokykos direktorė. Koordinatorė – Audronė Balsienė, direktoriaus pavaduotoja ugdymui, Nariai: Neringa Žemgulienė, mokyklos tarybos pirmininkė, Nijolė Usevičienė, mokytoja ekspertė, Daiva Jautžemienė, fortepijono skyriaus vedėja, Sigitas Stalmokas, mokytojas ekspertas, Danguolė Gerdauskienė, mokytoja metodininkė, Justas Katauskis, Darbo tarybos pirmininkas. Rengiant strateginį planą organizuotos mokinių tėvų ir mokytojų diskusijos, bei apklausos. Strateginio plano projektas svarstytas 2020 m. sausio 9 d. Mokyklos mokytojų taryboje (protokolo Nr. MT-1). 2020–2022 m. Gargždų muzikos mokyklos strateginiam planui pritarta 2020 m. sausio 10 d. Mokyklos taryboje (protokolo Nr. -1). 2020–2022 m. Gargždų muzikos mokyklos strateginis planas parengtas vadovaujantis Lietuvos pažangos strategija „Lietuva 2030“, Valstybine švietimo 2013–2022 metų strategija, Lietuvos Respublikos švietimo įstatymu, Klaipėdos rajono savivaldybės strateginiu plėtros planu 2019–2021 m., Geros mokyklos koncepcija, Klaipėdos rajono savivaldybės tarybos sprendimais bei Klaipėdos rajono savivaldybės administracijos direktoriaus įsakymais, Gargždų muzikos mokyklos nuostatais, išorinio vertinimo rekomendacijomis, mokyklos įsivertinimo ir mokinių mokymosi pasiekimų tyrimų rezultatais.

**II. 2015–2019 METŲ STRATEGINIO PLANO ĮGYVENDINIMAS**

 2015–2019 m. mokyklos strateginį planą įtakojo šie mokyklos veiksniai: ugdymo ir ugdymosi aplinka, ugdymas (mokymas), mokyklos darbuotojai, mokyklos bendruomenė ir jos mokymasis, lyderystė ir vadyba. Įgyvendindami tikslus, siekėme mokinių asmenybės brandos, individualias mokinių galimybes atitinkančių ugdymo(si) pasiekimų ir nuolatinės ugdymo(si) pažangos. Mokinių pasiekimai vertinami atsižvelgiant ne vien į apibrėžtus, programinius ugdymo tikslus, bet ir į individualias kiekvieno mokinio išgales bei ypatybes, siekiant nuolatinės asmeninės pažangos. Siekėme mokinių dalyvavimo mokyklos koncertiniame gyvenime, sudarėme galimybę gabiems vaikams dalyvauti šalies ir tarptautiniuose konkursuose, meniniams kolektyvams-respublikiniuose ir tarptautiniuose festivaliuose. Mokiniai aktyviai dalyvavo įvairiuose projektuose, renginiuose, kurių metu lavinami mokinių mąstymo, kūrybiškumo, meninių gebėjimų, elgesio, bendravimo, bendradarbiavimo įgūdžiai. Mokykloje veikia stipri savivalda: Mokyklos taryba, Mokytojų taryba, Metodinė taryba, Etikos komisija, Krizių valdymo komisija, Darbo taryba. Ugdymo programa sudaryta pakopomis ir moduliais, atsižvelgiant į mokinių gebėjimusir tėvų pageidavimus. Atnaujintas mokyklos fasadas, suremontotos ir aprūpintos naujais baldais Veiviržėnų skyriaus patalpos, įsigyta naujų muzikos instrumentų: dvejos kanklės, trys akordeonai, trimitas, bosinė gitara, birbynė, marimaba, gauta (parama) gero stovio 4 fortepijonai, du pianinai. Pradėjus diegti elektroninį dienyną, 80% klasių aprūpintos kompiuterine įranga, atnaujintas mokyklos fojė, pakeisti stendai, mokinių ir turto saugumui sumontuotos stebėjimo kameros, fojė įrengtas televizorius su muzikos įrašais, siekiant mokinių estetinio skonio lavinimui. Mokykloje ugdomi neįgalūs vaikai. Kūrėme dinamišką ir atvirą ugdymo(si) aplinką, stimuliuojančią kūrybiškumą ir formuojantį estetinį suvokimą. Mokytojai ir tėvai prie mokyklos aplinkos kūrimo prisidėjo savo idėjomis ir darbais. Mokyklos bendruomenė yra besimokanti organizacija. Mokykla glaudžiai bendradarbiauja su vietos bendruomene, išorinėmis organizacijomis, nuolat bendraujama su mokyklą baigusiais mokiniais. Tikslams įgyvendinti teikėme paraiškas ir įgyvendinome projektus.

**III. MOKYKLOS VEIKLOS STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖS REZULTATAI**

|  |  |
| --- | --- |
| **Stiprybės** | **Silpnybės** |
| • Asmenybės raidos lūkesčiai.• Mokyklos kaip organizacijos pažangos siekis.• Mokyklos vaidmuo vietos bendruomenėje. • Partnerystė su kitomis institucijomis.• Ugdomi tarptautinių, respublikinių konkur-sų laureatai.• Aktyvi mokinių koncertinė veikla.• Organizuojami seminarai, projektai respublikos mokytojams ir mokiniams.• 30% mokytojų yra jauni pecialistai. | • Nėra vieningo mokinių asmeninės pažangos ir pasiekimo stebėsenos vertinimo.• Mokytojų veiklos planavimas. • Ne visi vyresnio amžiaus pedagogai gerai įvaldę kompiuterinio raštingumo pagrindus.• Per mažas bendravimas su mokinių tėvais.• Patalpų stoka.• Lėšų stygius neleidžia į mokymo programas įtraukti antro instrumento pamokas.• Nepakankamas mokyklos veiklos viešinimas žiniasklaidoje.• Ne visiems norintiems rajono vaikams sudarytos vienodos galimybės mokytis muzikos pagrindų. |
| **Galimybės** | **Grėsmės** |
| • Vienodos meninio ugdymo galimybės visiems rajono vaikams.• Mokymosi visą gyvenimą poreikių augimas. • Kurti išplėstinio mokymo programą.• Bibliotekos natų skaitmeninimas.  | • Per mažas mokyklos finansavimas.• Patalpų stoka gali turėti įtakos choreografijos ir dramos specialybių ugdymo kokybei.• Naujų instrumentų tūkumas fortepijono skyriuje.• Mažėjantis kai kurių specialybių populiarumas. |

**IV. VEIKLOS STRATEGIJA**

 **Vizija.** Rajono muzikos mokykla, meninio ugdymo metodinis centras. Vaikų kūrybinio polėkio, saviraiškos poreikių tenkinimo ir gebėjimų atskleidimo, dorinio ugdymo neformaliojo ugdymo įstaiga, kuri skatina ir puoselėja vaikų meninį intelektą ir atlikimo džiaugsmą.

 **Mokyklos misija**. Teikia pradinį, pagrindinį, profesinės linkmės, mėgėjų meninį išsilavinimą. Į mokyklą integruojami neįgalūs vaikai ir jaunuoliai. Mokykla teikia galimybę kiekvienam atsiskleisti meninėje kūryboje. Ugdo dorą asmenybę, orientuotą į darnų socialinį bei kultūrinį rajono ir krašto gyvenimą.

 **Vertybės (mokyklos filosofija).** Visi bendruomenės nariai mokykloje kuria humaniškus tarpusavio santykius ir prasmingą aplinkų visumą (tradicijų ir papročių, kurios egzistuoja bendruomenėje).

 Nuolat ugdant save, ieškant tiesos ir padedant tai padaryti kitiems būtinas:

 \* kiekvieno ugdytinio individualus gebėjimų ugdymas;

 \* asmeninė socialinė atsakomybė;

 \* visų bendruomenės narių geranoriškas bendradarbiavimas;

 \* kūrybiškas komandinis vadovų ir pedagogų darbas;

 \* nenutrūkstantis patirties kaupimo procesas.

 \* dorinis ugdymas.

 **Vertybės:**

 • ATVIRUMAS iniciatyvai, dialogui, bendradarbiavimui.

• ATSAKOMYBĖ už savo veiksmus, moralumas, rūpinimasis bendruomene.

• SAVIRAIŠKUS DALYVAVIMAS IR DŽIAUGSMAS mokymosi veiklose.

• POZITYVUS PROFESIONALUMAS ir asmeninis meistriškumas.

 Prioritetas: Mažinti atotrūkį tarp mokinių pasiekimų.

 **Strateginiai tikslai:**

 1. Tikslas. Suteikti kiekvienam norinčiam rajono vaikui vienodas galimybe įgyti pradinį meninį išsilavinimą.

 2. Tikslas. Siekti kiekvieno besimokančiojo pažangos, kuriant unikalią mokyklos kultūrą ir savitą veiklos ritmą.

 3. Tikslas. Tapti rajono meninio ugdymo metodiniu centru.

 **Strateginės programos:**

1. Programa. Mokymasis visiems.

2. Programa. Inovatyvus mokymas(is).

3. Programa. Įtraukios Mokymo(si) aplinkos. Šiuolaikinė elektroninė biblioteka, fonoteka, muzikos kūrimo instrumentai.

 **Mokyklos vystymosi trajektorijos:**

1. Formalųjį švietimą papildantis ugdymas, kurio paskirtis – pagal ilgalaikes programas sistemiškai plėsti tam tikros srities žinias, stiprinti gebėjimus ir įgūdžius bei suteikti asmeniui papildomų dalykinių ir bendrųjų kompetencijų.

 2. įtraukti neformalų vaikų ugdymą, kurio paskirtis – ugdyti vaiko gyvenimo įgūdžius, asmenines, socialines ir kitas bendrąsias kompetencijas.

Bendruomenės telkimas. Mokykla yra bendruomenės narių iniciatyvas skatinantis ir palaikantis meninio ugdymo centras, teikiantis sociokultūrines, vaikų ir jaunimo užimtumo paslaugas. Mokyklos gyvenime daug įdomios veiklos, įvykių, kurių iniciatoriumi ir lyderiu gali būti bet kuris bendruomenės narys. Bendruomenės nariai skatinami įsijungti į mokymosi visą gyvenimą veiklas. Mokykla kuria palankias aplinkas bendruomenės narių bendravimui ir bendradarbiavimui. Mokykla telkia vietos bendruomenę bendram neformaliam mokymuisi. Mokyklos aplinkose vyksta mokyklos bendruomenės narių ir partnerių inicijuotos visapusišką asmenybės ūgtį stimuliuojančios mokymosi veiklos. Mokyklos bendruomenės nariai savo idėjomis ir bendromis veiklomis kuria meninę aplinką, kurioje gera, įdomu ir smagu būti.

 **Įtraukiantis mokymas(is).** Tai asmenybės unikalumą ir vertingumą pripažįstanti mokyklos kultūra, besiorientuojanti į kiekvieno mokinio individualią pažangą. Tai pedagoginė nuostata, kad mokiniai yra skirtingi ir skirtingais būdais pasiekia geriausių savo mokymosi rezultatų. Įtraukiančio mokymosi metu ugdymas planuojamas ir organizuojamas remiantis mokinio poreikių ir patirties pažinimu. Sąmoningai planuojamas kiekvieno vaiko dalyvavimas visuose ugdymosi proceso sprendimuose. Mokiniai įsitraukia, pasitiki savimi, jaučiasi vertinami. Ugdymasis persikelia už tradicinės klasės ribų: koncertinės salės, mokomasi kitose vidinėse ir išorinėse mokyklos erdvėse, veikia pagal mokinių ugdymosi poreikius ir galimybes sudarytos mišrios mokymosi grupės (meniniai kolektyvai). Mokyklos bendruomenė apmąsto ir aptaria savo mokymosi veiklas kaip bendro gyvenimo įvykius, įsivertina, geba pasimokyti iš patirties ir pagrįstai planuoti tolimesnius mokymosi siekius.

 **Išmanusis mokymas(is).** Tai įdomus mokymasis išnaudojant šiuolaikinių technologijų teikiamas galimybes. Bibliotekos knygas, natas mokyklose keičia mobiliosios technologijos. Mokytojai geba išnaudoti technologijų teikiamas galimybes ugdymo proceso individualizavimui, mokinių mokymosi motyvacijai stiprinti. Pasitelkiant išmaniąsias technologijas stebima ir planuojama mokinių asmeninė pažanga, pagal kiekvieno mokinio poreikius ir darbo tempą pritaikomos užduotys. Toks mokymas traukia vaikus, vaikai noriai mokosi, patiria sėkmę ir mokymosi džiaugsmą.

 **Šeimos gerovė.** Mokykla – šeimos gerovės stiprintoja. Mokykloje kuriamos į bendruomenės šeimų poreikius orientuotos aplinkos, kuriose gera būti, leisti laisvalaikį, tobulėti. Taip pat mokykloje yra kuriamos ir palaikomos šeimai palankios socialinės ir fizinės aplinkos orientuotos į šeimos narių tarpusavio bendravimo, supratingumo, pagalbos vaikui ir vienas kitam stiprinimą. Atsižvelgiant į bendruomenės poreikius mokykla kartu su partneriais teikia bendruomenės šeimoms meninio užimtumo paslaugas. Šeimų nariai dalyvaudami mokyklos bendruomenės gyvenime veikia ir mokosi saugioje, aplinkoje.

**V. MOKYKLOS VEIKLOS SITUACIJOS ANALIZĖ IR ĮSIVERTINIMAS 2015–2019 METAI**

|  |
| --- |
| 1. **TIKSLAS**. **Turtinti mokyklos materialinę bazę, atitinkančią meno mokymo(-si) reikalavimus ir valstybinius standartus**

**teikiant kokybišką ugdymą.** |
| **Uždaviniai**  | **Buvęs rodiklis**  | **Planuotas rezultatas**  | **Pasiektas rezultatas** |
| 1.1. Gerinti ugdymo proceso kokybę.  | Nuolat tobulinti mokytojųkompetencijas. | Ne mažiau, kaip 5 dienas per metus, mokytojai tobulins kompetenciją, rengs seminarus. | Su rajono Švietimo centru organizuota 18 seminarų, metodinių užsiėmimų rajono ir apskrities muzikos mokytojams. |
| Kaupti metodinius darbus. | Didės metodinių darbų skaičius, patirties sklaida. | Mokyklos metodiniuose būreliuose, saugomi metodiniai pranešimai. |
| Siekti vyresnių pedago-gų kompiuterinio raštin-gumo. | Plačiau taikomos IKT ugdymo procese | Pedagogų IKT kvalifikacijos tobulinimas, įdiegta el.dienyno paslauga, 85 % mokyklos klasių aprūpinti kompiuteriais, išmokta naudotis Zoom ir kitomis nuotolinio mokymosi programomis. |
| Individualizuoti ugdymo turinį. | Ugdomas kiekvieno mokinio savitumas, atskleidžiami indi-vidualūs gebėjimai. | Atnaujintos atskirų specialybių mokymo programos, vykdoma gerosios patirties sklaida, aptariama su Metodinės tarybos nariais. Nuolat konsultuojami mažesnę patirtį turintys arba pradedantys dirbti mokytojai.  |
| Parengti mokymo prie-monių, muzikos instru-mentų atnaujinimo programą. | Atnaujinti muzikos instrumentai, sudarys galimybę kokybiškiau atlikti kūrinius, ugdyti interpretacinį girdėjimą. | Įsigyti 4 geros būklės naudoti fortepijonai, 2 pianinai, 2 naujos kanklės, 1 naujas trimitas, 2 nauji rinktiniais bosais akordeonai, 2 nauji ir 10 naudotų kompiuterių, televizijos ekranas fojė, 2 naujos gitaros, keletas mušamųjų instrumentų. |
|  | .Įvairinti meninių kolektyvų sudėtis, kurti naujos sudėties ansamb-lius. | Rengti koncertus visuomenei, ugdant meninį klausytojų skonį. Lavinamas mokinių ir jų tėvų meninis muzikos vertybių suvokimas. | Sukurti nauji džiazinės muzikos ansambliai: “Soloja”, gitaristų, kamerinis-džazinis, šiuolaikinio-pramoginio šokio. |
| Bendradarbiauti su įvairiomis švietimo ir kultūros institucijomis. | Plėtojami edukaciniai meniniai ryšiai su meninio profilio ugdymo įstaigomis. | Kasmet rengiami tarptautiniai projektai (Gospel, „Berniukai prieš smurtą ir narkomaniją“), dalyvaujama apskrities muzikos mokyklų festivaliuose: „Vaikai ir muzika“, „Trimitatis“, džiazo, M. Oginskio, „Smuikas-mano draugas“, choreografijos, respublikiniame „Jungtinis Lietuvos vaikų choras“, ir kt. |
| **2.TIKSLAS. Suteikti ugdytiniams kūrybiško savarankiškumo.** |
| 2.1. Ugdyti mokinių kūrybiškumą. | Netradicinių pamokų ir renginių vedimas, aptarimas. | Kiekvienais metais numatomi surengti 4-5 apskrities ir respublikiniai renginiai | Organizuota 20 netradicinių renginių. („Muzikos dienai“, Mokyklos jubiliejui“, Veiviržėnų jubiliejinis, atviros netradicinės pamokos, folkloro, tautinės muzikos festivaliai, pasirodymai Europiadoje, Gospel ir kt. |
| Mokinių meninės saviraiškos ugdymas. | Mokinių kūrybos darbų pristatymas visuomenei. | Kasmetiniai dalyvavimai koncertuose, festivaliuose, konkursuose. Laimėti aukso medaliai, laureatų ir diplomantų vardai Italijoje, Ispanijoje, Austrijoje, Vokietijoje, Ukrainoje, Andoroje, Liuksemburge, Latvijoje. |
| 2.2. Formuoti mokinių ir tėvų meninį skonį ir suvokimą  | Susitikimas su profesionaliais atlikėjais , koncertų lankymas ir aptarimas | Lavinamas mokinių ir jų tėvų meno vertybių suvokimas  | Kasmet pedagogų iniciatyva mokiniai ir jų tėvai aplanko 4-5 koncertus, spektaklius Gargžduose, Klaipėdoje, Vilniuje ir kitur. |
| 2.3. Ugdyti kūrinių interpretacijos suvokimą | Ugdyti muzikalumą ir mokėjimą reikšti jausmus meninėmis išraiškos priemonėmis | Kūrinių atlikimo džiaugsmas, galimybė jausti emocijas, atsiranda poreikis aktyviai muzikuoti | Dalyvauta 43 respublikiniuose, tarptautiniuose festivaliuose, konkursuose. Ypatingas dėmesys- gabių vaikų lavinimui |
| **3.TIKSLAS. Siekti tobulėjimo, atsižvelgiant į vidinio ir išorinio įsivertinimo rezultatus.**  |
| 3.1. Įsivertinti mokyklos veiklos kokybę | Atlikti Mokyklos veiklos įsivertinimą pagal vertinimo lygių skalę.  | Gaunama informacija apie mo-kyklos veiklos kokybę, pade-danti suformuluoti Mokyklosveiklos problemas, planavimą. | Mokyklos tikslai ir uždaviniai keliami pagal įsivertinimo rezultatus. |
| Atliktas išorinis mokyklos vertinimas. | Mokyklos veiklos planas ir strategija kuriami pagal išorinio vertinimo rezultatus. | Parengtas 2020-2022 metų Mokyklos strateginis planas. |

**VI. STRATEGIJOS ĮGYVENDINIMO PRIEMONIŲ PLANAS**

1. **TIKSLAS. Suteikti kiekvienam norinčiam rajono vaikui vienodas galimybe įgyti pradinį meninį išsilavinimą.**

|  |  |  |  |  |  |
| --- | --- | --- | --- | --- | --- |
| **Uždavinys** | **Priemonės** | **Rodiklis, rezultatas** | **Terminai** | **Vykdytojai** | **Lėšų šaltiniai** |
| 1. Paslaugų teikimas rajono gyventojams. | Priekulės skyriaus prijungimas prie Gargždų muzikos mokyklos. | Vieningi reikalavimai meniniam ugdymas rajone. | 2020 m. | Klaipėdos rajono savivaldybės tarybos sprendimas Nr.T11-9 | Rajono biudžeto lėšos |
| Muzikos instrumento(fortepijono) mokymas Kretingalės pagrindinėje mokykloje. | Prieinamas muzikos mo-kymas atokiau nuo rajono centro gyvenantiems vaikams. | 2020 m. rugsėjo 1 d. | Direktorė | Biudžeto lėšos. |
|  | Vieningo ugdymo planų parengimas ir taikymas | Vieningų ugdymo planų sudarymas visiems mokyklos mokiniams. | 2022 m. | Direktorė | Mokyklos taryba |
| Vieningų ugdymo programų parengimas. | Vienodų ugdymo galimy-bių sudarymas visiems mokyklos mokiniams. | 2022 m. | Direktorė, Mokyklos taryba. |  |

1. **Tikslas. Siekti kiekvieno besimokančiojo pažangos, kuriant unikalią mokyklos kultūrą ir savitą veiklos ritmą.**

|  |  |  |  |  |  |
| --- | --- | --- | --- | --- | --- |
| **Uždavinys** | **Priemonės** | **Rodiklis, rezultatas** | **Terminai** | **Vykdytojai** | **Lėšų šaltiniai** |
| 1. Tapti rajono bendruomenės narių iniciatyvas skatinčiu ir palaikančiu meninio ugdymo centru. | Kurti ugymo aplinką ir organizuoti meninę  veiklą, kurioje daly-vautų visi bendruome-nės nariai. | Mokyklos aplinkose vyksta mokyklos bendruomenės narių ir partnerių inicijuotos visapusišką asmenybės ūgtį stimuliuojančios mokymosi veiklos. (koncertai, spektakliai, konkursai, festivaliai) | 2022 m. | Direktorės pavaduotoja ugdymui. | Biudžeto, mokyklos spc.programos ir paramos lėšos. |
| Aktyvinti projektinę veiklą. | Stiprėja tarpinstituciniai ryšiai, pritraukiamos lėšos. | Nuolat | Pavaduotoja ugdymui,mokytojai. | Projektų lėšos. |
| Puoselėti esamas ir kurti naujas mokyklos tradicijas. | Kuriamas savitas mokyklos mikroklimatas, ugdomas mokinių pilietiškumas ir dorinis ugdymas. | Nuolat | Pavaduotoja ugdymui,mokytojai. |  |
| Įtraukiantis mokymas | Mokiniai įsitraukia, pasitiki savimi, jaučiasi vertinami. Ugdymasis persikelia už tradicinės klasės ribų: koncertines sales, mokomasi kitose vidinėse ir išorinėse mokyklos erdvėse |  |  |  |

 **3.Tikslas. Tapti rajono meninio ugdymo metodiniu centru.**

|  |  |  |  |  |  |
| --- | --- | --- | --- | --- | --- |
| **Uždavinys** | **Priemonės** | **Rodiklis, rezultatas** | **Terminai** | **Vykdytojai** | **Lėšų šaltiniai** |
| 3.1. Tobulinti mokytojų kompetencijas | Maksimaliai išnaudotišiuolaikines technolo-gijas. | Galimybė dirbti mišriu būdu (nuotoliniu ir įprastu) | Nuolat | Pavaduotoja ugdymui,mokytojai. |  |
| Mokytojas ne mažiau 5 dienas per metus lankys seminarus, metodinius užsiėmimus. | Įgytos kompetencijos naudojamos ugdymo procese. | Nuolat | Pavaduotoja ugdymui, | Biudžeto lėšos. |
| Siekti aukštesnės kvalifikacijos. | Pagal patvirtiną mokytojų atestacijos planą. | nuolat | Pavaduotoja ugdymui | BiudžetoLėšos |
| Šiuolaikinė elektroninė biblioteka, fonoteka | Bibliotekos knygas, natas mokykloje keičia mobiliosios technologijos. Mokytojai geba išnaudoti technologijų teikiamas galimybes ugdymo proceso individualizavi-mui. Biblioteka prieinama visų mokyklos skyrių mokytojams ir mokiniams. | 2020-2022 m.m. | Bibliotekininkė,V. Karnickis |  |

 Duomenų rinkimo metodai:

 1. Dokumentų analizė.

 2. Pedagogų refleksija.

 3. Bendruomenės apklausa.

PRITARTA

Mokyklos tarybos 2020 m. sausio 27 d.

protokoliniu nutarimu Nr. 1

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_